EkBass/fiwiki-20250220-pages-articles huggingface dataset:
Interstate 880

Interstate 880 (I-880) on Interstate Highway Systemiin kuuluva, noin 76 kilometrin pituinen valtatie San Josén ja Oaklandin välillä Kaliforniassa. Alun perin California 17 -tienä tunnettu 1930-luvulla liikenteelle avattu tieosuus muunnettiin Interstate-valtatieksi 1980-luvun puolivälissä. Osavaltion valtatie avattiin 1930-luvulla; Interstate osuus 1983–1984. Tie päättyy etelässä Interstate 280 -tiehen ja pohjoisessa Interstate 80 -tiehen. Tie on tunnettu toisen maailmansodan jälkeen myös nimellä Nimitz Freeway, amiraali Chester W. Nimitzin mukaan. San Franciscon lahden ympäristössä 17. lokakuuta 1989 tapahtuneen Loma Prietan maanjäristyksen seurauksena 42 ihmistä kuoli kaksikerroksisen tieosuuden ylemmän osan romahdettua alemman päälle. Onnettomuus tapahtui kello 17.04, joka olisi tavallisesti tarkoittanut ruuhka- aikaa. Onnettomuushetkellä baseballin MLB-sarjan paikallisjoukkueiden Oakland Athleticsin ja San Francisco Giantsin välisen loppuottelusarjan kolmas ottelu oli kuitenkin juuri alkamassa, minkä vuoksi monet työmatkalaiset olivat lähteneet kotiin tavallista aikaisemmin, eikä tie ollut enää onnettomuushetkellä yhtä vilkkaasti liikennöity kuin tavallisesti. Onnettomuuden aiheuttamat korjaustyöt I-880:llä kestivät noin kymmenen vuotta. == Lähteet == * FHWA Route Log and Finder List: Table 2 - Federal Highway Administration, U.S. Department of Transportation * Google maps: San Jose / Oakland * Interstate 880 California - Interstate Guide === Viitteet === == Aiheesta muualla == * Interstate 880 - AARoads 880 Luokka:Kalifornian tiet Luokka:Alamedan piirikunnan liikenne
Los Angelesin roomalaiskatolinen arkkihiippakunta

Los Angelesin roomalaiskatolinen arkkihiippakunta () on katolisen kirkon hiippakunta, jonka aluetta ovat Los Angelesin piirikunta, Venturan piirikunta ja Santa Barbaran piirikunta Kaliforniassa. Noin viidellä miljoonalla jäsenellä se on Yhdysvaltain suurin hiippakunta. Sen katedraali on vuonna 2002 valmistunut Cathedral of Our Lady of the Angels ja arkkipiispa kardinaali Roger Mahony. ==Seksiskandaalit== Hiippakunta on sitoutunut maksamaan 500 miljoonaa dollaria seksuaalisen hyväksikäytön uhreille. Hiippakunnan hallintorakennus joudutaan myymään oikeudenkäynneistä ja korvauksista aiheutuneiden kustannusten kattamiseksi. ==Aiheesta muualla== *Archdiocese of Los Angeles Roomalaiskatolinen arkkihiippakunta Luokka:Yhdysvaltain katoliset hiippakunnat Luokka:Kristinusko Kaliforniassa
Hilda Hölzl

Hilda Hölzl (2. tammikuuta 1927 Belgrad – 10. marraskuuta 1992 Ljubljana) oli slovenialainen dramaattinen sopraano. Hän teki debyyttinsä Zagrebissa vuonna 1957 tulkitsemalla Leonoran roolin Giuseppe Verdin oopperassa Trubaduuri. Luokka:Slovenialaiset oopperalaulajat Luokka:Sopraanot Luokka:Vuonna 1927 syntyneet Luokka:Vuonna 1992 kuolleet
Joulupukin lähtö Korvatunturilta

Joulupukin lähtö Korvatunturilta on vuosittainen tapahtuma, jonka Yle kuvaa televisioon. Ohjelma näytetään uutislähetyksen yhteydessä ja myydään moniin maihin, vuonna 2009 yli seitsemäänkymmeneen maahan. Tyypillisesti filminpätkässä näytetään joulupukin pakkautuvan tonttujen avustuksella ahkioon, ja ajavan porojen vetämän kauniin lumisen Lapin maiseman halki. Joulupukin lähtöä on kuvattu ainakin vuodesta 1965. == Lähteet == Luokka:Suomalaiset jouluohjelmat Luokka:Ylen tuottamat televisio-ohjelmat Luokka:Huijaukset
Costas Mandylor

Costas Mandylor (oik. Constantinos ”Costas” Theodosopoulos; s. 3. syyskuuta 1965 Melbourne) on australialainen näyttelijä. Hänet tunnetaan muun muasta vuoden 2007 elokuvasta Beowulf sekä komisario Mark Hoffmanin roolista Saw- elokuvasarjassa. Mandylor on myös esittänyt Kenny Lacosia televisiosarjassa Rooman sheriffi. == Valikoitu filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1989 Tahdon voitto Triumph of the Spirit Avram Arouch 1991 The Doors The Doors Italian Count 1991 Saippuakuplia Soapdish Mark 1991 Pahuuden valtakunta Mobsters Frank Costello 1994 Vaaran kierteessä Almost Dead Dominic 1995 Fist of the North Starr – Pohjantähden nyrkki Fist of the North Star Lord Shin 1995 Delta of Venus Delta of Venus Lawrence Walters 1995 Virtuosity Virtuosity John Donovan 1995 Venus Rising Venus Rising Vegas 1996 Portraits of a Killer Portraits of a Killer George G. Kendall 1996 Häpeä Shame Mark 1997 Just Write Just Write Rich Adams 1997 Love-Struck Love-Struck Cupido 1998 Tupplasaalis Double Take Hector Stroessner / Ray Soldado 1998 Sisäistä kauhua The Fury Within Mike Hanlon 1999 Bonanno – kummisedän tarina Bonanno: A Godfather’s Story Charlotte Parker 1999 Stealth Fighter – aavelentokone Stealth Fighter Ryan Mitchell 2000 Intrepid Intrepid Alan Decker 2001 Sanctuary Sanctuary Nathan Delaney 2001 Gangland Gangland Jared 2002 Kohtalokas lööppi Cover Story Kevin Dodd 2002 Vihollinen vierelläsi Turn of Faith Bobby Giordano 2002 Scent of Danger Scent of Danger Chris Milos 2002 Hitters Hitters Tony 2004 The Eavesdropper The Eavesdropper Aiden Porter 2004 Just Desserts Just Desserts Marco Poloni 2005 The Game of Their Lives The Game of Their Lives Charlie ”Gloves” Columbo 2006 Disaster Zone: Volcano in New York Disaster Zone: Volcano in New York Matt McLaughlin 2006 Saw III Saw III Mark Hoffman 2007 Saw IV Saw IV Mark Hoffman 2007 Beowulf Beowulf Hondshew 2008 Saw V Saw V Mark Hoffman 2009 Immortally Yours Immortally Yours Rex 2009 In the Eyes of a Killer In the Eyes of a Killer Donaldson 2009 Saw VI Saw VI Mark Hoffman 2010 The Cursed The Cursed Jimmy Muldoon 2010 An Affirmative Act An Affirmative Act Matthew 2010 Sinners and Saints Sinners and Saints Raymond Crowe 2010 Saw VII 3D Saw 3D Mark Hoffman 2014 House of Secrets House of Secrets Morrison 2014 2 Bedroom 1 Bath 2 Bedroom 1 Bath Frank 2015 The Horde The Horde Cylus Atkinson 2015 Four Towers Four Towers Marko Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jakson nimi 1992–1996 Rooman sheriffi Picket Fences Kenny Lacos 87 jaksoa 1997–1998 Pelimiehet Players Alphonse Royo 18 jaksoa 2000 Secret Agent Man Secret Agent Man Monk 12 jaksoa 2004–2006 Seitsemäs taivas 7th Heaven Beau Brewer 5 jaksoa 2013 NCIS Rikostutkijat NCIS Tomas Mendez 2 jaksoa == Lähteet == == Aiheesta muualla == * * Virallinen sivusto Luokka:Australialaiset näyttelijät Luokka:Vuonna 1965 syntyneet Luokka:Elävät henkilöt
Halkjärvi

Halkjärvi on Uskelanjoen vesistöön kuuluva järvi Somerniemellä Somerolla. Se on Uskelanjoen latvahaaran Terttilänjoen lähdejärvi ja Uskelanjoen valuma- alueen suurin järvi. Järven pinta-ala on 197 hehtaaria, korkeus merenpinnasta 79,3 m ja suurin syvyys 3,35 m.Tikander & Hietaranta 2006: 13. Halkjärven rannoilla tai sen läheisyydessä sijaitsevat Somerniemen kylistä Kaskisto, Suojoki ja Mäyrämäki. ==Vedenlaatu ja vesienhoidollinen tila== 1930-luvulla järveä laskettiin noin metrin verran rantapeltojen kuivatustilanteen parantamiseksi, ja järven luusuassa on Terttilänjoen perkausten aiheuttaman vedenpinnan laskun estämiseksi 1980-luvulla rakennettu pohjapato. Veden laatu järvessä on heikko, ja ongelmana ovat olleet etenkin lähes vuosittain esiintyvät laajat sinileväkukinnot.Tikander & Hietaranta 2006: 13-14. Pohjavesivirtaukset harjualueilta kuitenkin helpottavat tilannetta jossain määrin tuodessaan runsaasti hapekasta ja vähäravinteista vettä muuten melko huonokuntoiseen järveen.Tikander & Hietaranta 2006: 17. Elokuussa 2014 Halkjärvellä havaittiin laaja kalakuolema. ==Valuma-alue== ===Yleiskuvaus=== Halkärven noin 27,7 km² suuruiseen valuma-alueeseen kuuluu etelässä ja idässä Kolmannen salpausselän harjumaita lähde- ja harjujärvineen Hyyppärän harjualueen Natura 2000 -alueella. Järven länsi- ja pohjoispuolella sen sijaan on alavia, pääosin viljelyksessä olevia laaksosavikoita ja osittain myös turvemaita.Tikander & Hietaranta 2006: 17-22. ===Valuma-alueen joet ja purot=== Halkjärveen laskevia puroja ja jokia ovat Pohjoisesta Suojoen kylän läpi virtaava Murrosjoki ja lännestä Herakkaanlähteestä alkunsa saava Myllyoja. Pohjoisesta Halkjärveen laskee myös näitä pienempi Villaanoja. ===Valuma-alueen järvet=== Halkjärveen koillisesta laskevan Murrosjoen valuma- alueen järviä ja lampia ovat Iso- ja Pikku-Eläte, Koirlammi ja Mustalammi. Aiemmin Murrosjokeen on laskenut myös Iso-Valkee, jonka lasku-uoma kuitenkin käännettiin toisaalle 1800-luvulla. Halkjärveen idästä laskevan Myllyojan valuma-alueeseen kuuluvat Tytyjärvi, Iso-Herakas, Taskulammi ja Herakkaanlähde, joka on vanha Someron ja Kiikalan välinen rajapaikka. Näiden lisäksi Myllyojaan laskeviin vesiin luetaan myös Iso-Valkee, jolle 1800-luvulla kaivettiin keinotekoinen lasku-uoma Isoon-Herakkaaseen yhteydessä olevaan Taskulampeen. Halkjärven valuma-alueen laskujoettomia harjujärviä Hyyppärän harjualueen Natura 2000 -alueella ovat Karate, Salakkajärvi, Saarijärvi, Kaitalammi ja Väärijärvi. Näistä neljä ensimmäistä muodostavat laskujoettomaan Karatelampeen laskevan järviketjun. Salakkajärvestä Karatelampeen laskee puro, uoma Saarijärvestä Salakkajärveen muodostuu suppasuon läpi kaivetuista ojista, Kaitalampea ja saarijärveä yhdistää ojittamaton korpijuotti. Manninsuon mäntyrämeen ympäröimä laskujoeton Väärijärvi laskee korpijuottia myöten Ison-Herakkaan suuntaan. Halkjärven valuma-alueeseen luettuja nykyisessä valuma-aluejaossa ovat myös laskujoettomat suppalammet Iso-Mulkkulammi ja Pikku-Mulkkulammi. ==Lähteet== * ===Viitteet=== Luokka:Somerniemen järvet Luokka:Uskelanjoen vesistö
Jan-Axel Alanko

Jan-Axel Alanko (s. 18. joulukuuta 1982 Turku) on suomalainen koripalloilija. == Ura == Alanko aloitti koripallon Turun NMKY:n riveissä. Vuonna 2004 hän siirtyi Aura Basketin riveihin ja pelasi joukkueen kanssa SM-sarjassa. Joukkueen lopetettua toimintansa Alanko siirtyi takaisin kasvattajaseuraansa I-divisioonaan, jossa hän pelasi yhden kauden. Talven 2007 Alanko vietti Venezuelassa opiskelijavaihdossa ja pelasi paikallisessa yliopistosarjassa. Takaisin SM-sarjaan Alanko siirtyi kaudeksi 2007–2008, jolloin Korihait palkkasi hänet. Kausi meni hänen osaltaan kuitenkin pilalle loukkaantumisen takia ja Alanko siirtyi seuraavaksi kaudeksi Ura Basketin riveihin hakemaan uutta tulemista pääsarjaan. Kesällä 2009 Alanko teki seuran kanssa jatkosopimuksen. == Lähteet == Luokka:Suomalaiset koripalloilijat Luokka:Vuonna 1982 syntyneet Luokka:Elävät henkilöt
Soichi Noguchi

Soichi Noguchi (, s. 15. huhtikuuta 1965 Jokohama, Japani) on Japanin avaruusjärjestö JAXAn japanilainen astronautti. Hän lensi ensi kertaa avaruudessa vuonna 2005 tehtäväspesialistina avaruussukkulalennolla STS-114. Noguchi toimi partiopoikana. Hän on naimisissa ja hänellä on kolme lasta. ==Koulutus== Noguchi valmistui Chigasaki-Hokuryo High Schoolista Chigasakissa, Kanagawan prefektuurissa vuonna 1984, ja opiskeli Tokion yliopistossa, missä hän suoritti avaruus- ja lentotekniikan alemman korkeakoulututkinnon vuonna 1989 ja ylemmän vuonna 1991. Yliopistosta valmistuttuaan Noguchi työskenteli IHI-yhtymän ilmailumoottoreiden ja avaruusoperaatioiden tutkimus- ja tuotekehitysosastolla kaupallisten moottoreiden aerodynamiikan suunnittelijana. ==Ura JAXAssa== National Space Development Agency of Japan (宇宙開発事業団, NASDA, nykyinen Japanin avaruusjärjestö eli JAXA) valitsi Noguchin astronauttikandidaatiksi kesäkuussa 1996. Hän ilmoittautui astronauttikoulutukseen NASAn Johnson Space Centerissä elokuussa 1996. Kaksi vuotta kestäneen koulutuksen jälkeen hän sai tehtäväspesialistin kelpoisuuden. Vuonna 1998 hän kouluttautui Kosmonauttien koulutuskeskus Juri Gagarinissa venäläisten avaruusjärjestelmien käyttöön. Hän työskenteli Kansainvälisen avaruusaseman japanilaisen Kibō-moduulin teknisessä tuessa ja osallistui huhtikuussa 2001 tehtäväspesialistina avaruussukkulalennolle STS-114 Discovery (26.7.–9.8.2005) suorittaen muun muassa kolme avaruuskävelyä (yhteiskesto 20 tuntia 5 minuuttia). Noguchi valittiin ISS:n Retkikunta 22:n ja Retkikunta 23:n miehistön jäseneksi lentoinsinööriksi. Hänet laukaistiin 20. joulukuuta 2009 Kansainväliselle avaruusasemalle lennolla Sojuz TMA-17. Hän palasi samalla lennolla Maahan 2. kesäkuuta 2010. == Lähteet == ==Aiheesta muualla== * Soichi Noguchi NASAn elämäkerrassa * STS-114: Soichi Noguchin haastattelu ennen lentoa (31.3.2005) * Spacefacts biography of Soichi Noguchi Luokka:Japanilaiset avaruuslentäjät Luokka:Vuonna 1965 syntyneet Luokka:Elävät henkilöt
Motörhead (kappale)

Motorhead on brittiläisen heavy metal -yhtyeen Motörheadin toinen single. Sen on kirjoittanut yhtyeen laulaja-basisti Lemmy Kilmister 1975 hänen vielä ollessaan Hawkwindin jäsen. Se oli hänen viimeinen kirjoittamansa kappale ennen kuin hänet erotettiin Hawkwindistä. Alkuperäinen Hawkwindin versio "Motorheadista" julkaistiin singlen "Kings of Speed" B-puolena maaliskuussa 1975. Kappale alkaa basso-introlla, johon kitara tulee mukaan. Kappale on kirjoitettu e-mollissa. Laulua kuullaan kolme säkeistöä, ja toisen ja kolmannen jälkeen tulee soolo. Hawkwindin ja Motörheadin versiot eivät rakenteellisesti eroa toisistaan, tosin alkuperäisessä Hawkwindin versiossa oli viulusoolo. Motörheadin live-albumilla No Sleep ’til Hammersmith oleva versio kappaleesta julkaistiin singlenä 1981. == Kappaleet == # # == Kokoonpano == * Lemmy Kilmister – basso, laulu * Eddie Clarke – kitara * Phil Taylor – rummut == Katso myös == * Hawkwind * Motörhead * Motörhead (albumi) * No Sleep 'til Hammersmith Luokka:Vuoden 1975 kappaleet Luokka:Motörheadin kappaleet
Lapinlahden puistikko

Lapinlahden puistikko sijaitsee Helsingissä Lapinlahdenkadun, Eerikinkadun ja Albertinkadun väliin jäävässä kolmiossa. Sinne pystytettiin vuonna 2001 latvialaisen taiteilijan Oskars Mikansin veistos Ihminen nousee roskalaatikosta, joka esittää Arvo Parkkilaa.Helsingin Sanomat, 19.10.2008, "Suomen Tietotoimisto muutti panttilainakonttorin arvotaloon" viitattu 25.12.2009 == Lähteet == Luokka:Helsingin puistot Luokka:Kamppi
Žilinan yliopisto

Žilinan yliopisto () on yliopisto Žilinan kaupungissa Slovakiassa. Yliopistossa opiskelee noin 11000 opiskelijaa ja sillä on yli 1500 työntekijää, joista 650 opettajia.About university. Žilinan yliopisto, 2013. Viitattu 28.12.2013. (englanniksi) Yliopiston rehtorina toimii Jozef Jandačka.Contacts. Žilinan yliopisto, 2013. (englanniksi) == Historia == Žilinan yliopisto perustettiin rautatiekorkeakouluna vuonna 1953, jolloin se erotettiin Prahassa sijaitsevasta Tšekin teknillisestä yliopistossa. Lukuisten nimenmuutosten jälkeen sen nimi vaihtui Kuljetuksen ja viestinnän yliopistosta Žilinan yliopistoksi vuonna 1996. == Tiedekunnat == Yliopistossa on seitsemän tiedekuntaa:Faculties. Žilinan yliopisto, 2013. Viitattu 28.12.2013. (englanniksi) * Liikenne- ja viestintätoimen sekä -talouden tiedekunta * Konetekniikan tiedekunta * Sähkötekniikan tiedekunta * Rakennustekniikan tiedekunta * Informatiikan ja johtamisen tiedekunta * Erikoisinsinööritieteiden tiedekunta * Humanistinen tiedekunta == Instituutit == Yliopistoon kuuluu myös kahdeksan instituuttia:Institutes. Žilinan yliopisto, 2013. Viitattu 28.12.2013. (englanniksi) * Rikostutkintatekniikan instituutti * Informaatio- ja viestintäteknologian instituutti * Liikuntakoulutuksen instituutti * Vieraiden kielien instituutti * Jatkuvan koulutuksen instituutti * Kilpailukyvyn ja innovaatioiden instituutti * Vuoristobiologian instituutti * Liikennetutkimuskeskus ==Aiheesta muualla== *Žilinan yliopiston kotisivut == Lähteet == Luokka:Slovakian yliopistot ja korkeakoulut Luokka:Žilinan alue
Ken Reardon

Kenneth Joseph "Kenny" Reardon (1. huhtikuuta 1921 – 15. maaliskuuta 2008Obituary at the National Post) oli kanadalainen jääkiekkoilija. Puolustajana pelanneen Reardonin seura oli läpi hänen ammattilaisuransa Montreal Canadiens National Hockey Leaguessa. == Saavutuksia ja palkintoja == * Allan Cup (1943) * Stanley Cup 1946 (pelaajana), 1956 (apulaisvalmentajana), 1957 1958, 1959, 1960 (varatoimitusjohtajana) * NHL:n ykköstähdistössä puolustajana (1947 ja 1950) * NHL:n kakkostähdistössä puolustajana (1946, 1948 ja 1949) * Hockey Hall of Famen 1966 * otettiin Manitoba Sports Hall of Fame and Museum -kunniagalleriaan 1996 * valittiin Manitoban vuosisadan tähtijoukkueen kakkoskentälliseen * Manitoba Hockey Hall of Famen kunniajäsen. == Lähteet == ==Aiheesta muualla == * * Legends of Hockey: Ken Reardon * Ken Reardonin elämäkerta Manitoba Sports Hall of Fame and Museumissa * Ken Reardonin elämäkerta Manitoba Hockey Hall of Famessa Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1921 syntyneet Luokka:Vuonna 2008 kuolleet
Mogotšan piiri

Mogotšan piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 25 500 neliökilometriä. Asukkaita on 24 100 henkeä (vuonna 2009). Mogotšan piiri sijaitsee Taka- Baikalian aluepiirin koillisosassa. Pohjoisessa se rajoittuu Tungirin-Oljokman piiri, idässä Amurin alueeseen, kaakossa Kiinaan, etelässä Gazimurski Zavodin ja Sretenskin piireihin sekä lännessä Tšernyševskin ja Tungokotšenin piireihin. Piirin hallinnollinen keskus on Mogotšan kaupunki. Lisäksi siihen kuuluvat Amazarin, Davendan, Kljutševskin ja Ksenjevkan kaupunkimaiset taajamat sekä Sbegan ja Semiozernyin maalaiskunnat. Asutuskeskuksia on yhteensä 36. Piirin läpi kulkee Trans-Siperian rautatie. Rakenteilla on Tšitan ja Habarovskin välinen M58-valtatie. Piirikeskuksesta on matkaa aluepiirin pääkaupunkiin Tšitaan maanteitse 630 kilometriä. Talous perustuu rautatieliikenteeseen, kultaesiintymien hyödyntämiseen ja metsäteollisuuteen. Lisäksi on pienimuotoista elintarviketeollisuutta. Maatalous tuottaa perunaa, vihanneksia, maitoa, lihaa ja munia. Asukkaat harjoittavat myös metsästystä ja keräilyä. Mogotšassa toimii rautatie- ja kotiseutumuseo. Paikallislehtenä ilmestyy Mogotšinski rabotši (”Mogotšan työläinen”). Seudulla on useita arkeologisia muistomerkkejä. ==Lähteet== ==Aiheesta muualla== * Mogotšan piiri Taka-Baikalian aluepiirin sivustolla * Mogotšan piiri Taka-Baikalian tietosanakirjassa *
Hitolanjoki

Hitolanjoki on Uskelanjoen sivujoki Kiikalassa Salossa. ==Sijainti vesistöalueella== Hitolanjoki on yksi kolmesta Uskelanjoen latvahaarasta, jotka yhtyvät Kiikalan Rekijoen kylän luona Uskelanjoeksi. Kaksi muuta ovat Somerolta alkunsa saavat Rekijoki ja Terttilänjoki. ==Joen kulku== Hitolanjoki saa alkunsa Kiikalan kirkonkylän luona sijainneesta, jo 1900-luvun alussa lasketusta mutta vasta 1960-luvulla lopullisesti kuivatusta Kurajärvestä, joka siitä lähtien on ollut pumppuamon avulla kuivana pidettyä viljelysmaata. Tästä se virtaa ensin länteen ja sitten luoteeseen Kiikalan kirkonkylä ja Rekijoen kylien alueella kunnes yhtyy Uskelanjokeen Rekijoen kylän luona. ==Sillat== Lähellä Rekijoen kylää Hitolanjoen ylittää yhdystie 2403. Lähellä joen alkupäätä Kiikalan kirkonkylän luona joen ylittää Kiikalan kirkonkylästä Hitolaan ja Vanhakylään johtavai paikallistietasoinen yhdystie Kalatie. ==Sivuhaarat== Hitolanjokeen yhtyy pohjoisesta Kurajärveen aiemmin laskenut Satakoskenoja joka Kurajärven kuivatuksen jälkeen on johdettu järven ohi. Satakoskenojan latvahaaroja ovat Hyyppärän harjualueen Natura 2000 -suojelualueelta alkunsa saavat Kultalähteenoja ja Huhdinoja sekä pääosin Natura-alueen ulkopuolella virtaava Kertomuksenoja. Lähellä Satakoskenojan suuta siihen yhtyy vielä Lammenjärvenoja. ==Valuma-alueen järvet ja lähteet== Hitolanjoen valuma-alueen kaikki järvet ja runsasvetiset lähteet sijoittuvat joen valuma-alueen itäisimpään osaan, Satakoskenojan valuma-alueelle, Kolmanteen salpauselkään kuuluvan Kiikalannumen reunoille. Useat alueen järvistä ja lähteistä kuuluvat Hyyppärän harjualueen Natura 2000 -suojelualueeseen. Satakoskenojan latvahaaroista Kultalähteenoja saa alkunsa Natura-alueelle nimensä antaneen Hyyppärän harjun luona sijaitsevasta rauhoitetusta Kultalähteestä Kiikalassa. Satakoskenojan toinen latvahaara Huhdinoja alkaa Salon ja Someron, aiemmin Kiikalan ja Somerniemen, rajalla sijaitsevasta, myös Hyyppärän harjualueen Natura-alueeseen kuuluvasta rauhoitetusta Lamminlähteestä. Satakoskenojaan kolmas latvahaara Kertomuksenoja saa alkunsa Natura-alueen ulkopuolella Someron Kaskiston kylässä sijaitsevasta pienestä Kertomuksenjärvestä ja siihen laskee myös samassa kylässä sijaitseva Kantlampi. Satakoskenojaan lähellä Kurajärveä yhtyvä Lammenjärvenoja saa alkuna Hyyppärän harjualueella lähellä Kultalähdettä sijaitsevasta Lammenjärvestä, jonka rannalla on Kiikalan seurakunnan perustama leirikeskus. Kiikalannummen laskujoettomista harjujärvistä Hitolanjoen valuma-alueeseen luetaan lähellä Kiikalan lentokenttää sijaitseva Kalaton eli Pitkustan Kalaton. ==Lähteet== ==Aiheesta muualla== * Luokka:Salon joet Luokka:Uskelanjoen vesistö Luokka:Kiikala
Ebenezer Zane

Ebenezer Zane (1747–1812)http://freepages.genealogy.rootsweb.ancestry.com/~abrown/mclaughlin.html oli yhdysvaltalainen uudisasukas ja tienrakentaja. Ebenezer syntyi Virginiassa. == Perhe == Ebenezer Zane syntyi William Andrew Zanen kuusilapsiseen perheeseen. Ebenezer Zane meni naimisiin Elizabeth McCullochin kanssa ja he saivat 11 lasta. == Fort Henryn aika == Zanen perhe muutti Virginiassa sijaitsevaan Fort Henryyn 1769. Amerikan vallankumouksen aikana Zane puolusti veljiensä kanssa Fort Henryn linnaketta intiaanien hyökkäyksiltä. Zanen sisar Betty auttoi taistelussa hakemalla ruutia läheisestä varastosta. == Lähteet == Luokka:Yhdysvaltalaiset henkilöt Luokka:Vuonna 1747 syntyneet Luokka:Vuonna 1812 kuolleet
Kurajärvi (Kiikala)

Kurajärvi on kuivatettu järvi Kiikalassa Salossa Varsinais-Suomessa. Järveä laskettiin kahteen otteeseen, ensin 1900-luvun alussa ja sitten 1950–1960-luvuilla, jolloin se vasta saatiin pumppuasemien avulla kokonaan viljelysmaaksi. Järven lasku-uomana oli Uskelanjoen latvahaara Hitolanjoki ja sen rannoilla sijainneita Kiikalan kyliä ovat Kiikalan Kirkonkylä, Hitola ja Vanhakylä lännessä sekä Komisuo, Saarenkylä, Pappila ja Silva idässä. ==Lähteet== ==Aiheesta muualla== Luokka:Suomen kuivatetut järvet Luokka:Kiikala Luokka:Uskelanjoen vesistö Luokka:Salon luonto
Gazimurski Zavodin piiri

Gazimurski Zavodin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 14 400 neliökilometriä. Asukkaita on 9 600 henkeä (vuonna 2009). Gazimurski Zavodin piiri sijaitsee Taka-Baikalian aluepiirin itäosassa. Pohjoisessa se rajoittuu Mogotšan piiriin, koillisessa Kiinaan, idässä Nertšinski Zavodin, kaakossa Kalgan, etelässä Aleksandrovski Zavodin sekä lännessä Šelopuginon ja Sretenskin piireihin. Piiriin kuuluu 9 maalaiskuntaa: Batakan, Burukan, Gazimurski Zavod, Kaktolga, Rudnik Solonetšnyi, Širokaja, Trubatševo, Ušmun ja Zeren. Hallinnollinen keskus on Gazimurski Zavodin kylä. Asutuskeskuksia on yhteensä 28. Gazimurski Zavodista on maantieyhteys Sretenskin kautta aluepiirin pääkaupunkiin Tšitaan, jonne on matkaa 600 kilometriä. Lentokenttä suljettiin vuonna 2001. Talous perustui 1990-luvulle saakka kaivosteollisuuteen. Nykyisin harjoitetaan kullanhuuhdontaa ja metsänhankintaa. Maatalous tuottaa viljaa, perunaa, vihanneksia, maitoa, lihaa ja munia. Asukkaat harjoittavat myös metsästystä, kalastusta ja keräilyä. Gazimurski zavodissa toimii kotiseutumuseo. Paikallislehtenä ilmestyy Vperjod (”Eteenpäin”). Jamkunissa on kylpylä. ==Lähteet== ==Aiheesta muualla== * Gazimurski Zavodin piiri Taka-Baikalian tietosanakirjassa *
Parrasvalot (kappale)

Parrasvalot on tammikuussa 2010 ilmestynyt Yön single, joka on julkaistu Loisto-albumilta. Se sisältää kappaleen single- ja albumiversiot sekä siitä kuvatun musiikkivideon QuickTime-version. Lyhyempi singleversio on tehty radiosoittoa varten. Kappale oli alun perin suunniteltu toteutettavaksi ilman kuoro-osuuksia, mutta Jussi Hakulinen päätti lopulta säveltää ne laulun pituuden lisäämiseksi. Levyllä laulava kuoro on porilainen lapsikuoro Katajanmarjat. Lisäksi mukana on muun muassa Tampere Filharmonian jousiryhmä, jolle kappaleen jousisovituksen teki Anssi Tikanmäki. Tommi Lepolan ohjaama musiikkivideo kuvattiin Keski-Porin kirkossa. Koululaiskuoron sijasta sillä esiintyy porilainen nuorisokuoro Katajanmarjat. == Muusikot == ;Yö *Olli Lindholm – laulu *Daffy Terävä – kitara *Jukka Lewis – basso *Ari Toikka – rummut *Mikko Kangasjärvi – kosketinsoittimet ;Vierailijat *Jari Latomaa – akustinen kitara, taustalaulu *Suvi Teräsniska – taustalaulu *Ellinoora Hakulinen – sopraanolaulu *Esa Juutilainen – huilu *Kari Nikkanen – oboe ja englannintorvi *Eeva Kulhia – sooloviulu *Timo Siren – viulu *Tampere Filharmonian jousiryhmä – 1. viulut, 2. viulut, alttoviulut *Itä-Porin yhtenäiskoulun musiikkiluokan kuoro == Kappaleet == # # # == Lähteet == *YÖ: Parrasvalot Finnmusic. ===Viitteet=== Luokka:Yön kappaleet Luokka:Vuoden 2009 kappaleet
Nong Tum

Nong Tum, oikealta nimeltään Parinya Charoenphol (; s. 1981), on menestynyt thaimaalainen muay thai -urheilija, joka kuuluu sukupuoli-identiteetiltään transsukupuolisiin, katoihin. Nong Tumin elämästä on tehty elokuva Beautiful Boxer (2003), jonka ohjasi Ekachai UekrongthamAsia Times Online: Thai film strikes blow for 'lady-boys' (Marwaan Macan-Markar, 8.3.2003) Viitattu 26.12.2009http://www.imdb.com/title/tt0401248/. == Lähteet == Luokka:Thaimaalaiset thainyrkkeilijät Luokka:Vuonna 1981 syntyneet Luokka:Elävät henkilöt
Emmanuelle / Sydän syrjällään

Emmanuelle / Sydän syrjällään (AUTOM 25) on Pate Mustajärven RAY:n raha- automaatteja varten julkaistu single vuodelta 1995. Emmanuelle on samannimisestä eroottisesta elokuvasta tunnettu kappale, jonka Tarleena Sammalkorven alun perin Jukka Koivistolle kirjoittaman käännöksen myös Mustajärvi levytti. Omien sanojensa mukaan Mustajärvi "istui studiossa baarijakkaralla konjakkilasi kädessä ja 'puhui' laulun". Gene Pitneyn Something's Gotten Hold of My Heart -klassikon käänsi Juice Leskinen Sydän syrjällään -nimiseksi. Mustajärvi levytti kappaleen duettona Sakari Kuosmasen kanssa. Alun perin duetto-kumppaneiksi olivat ehdolla myös Martti Syrjä sekä Puntti Valtonen. Syrjä ei halunnut mukaan esitykseen sen homoeroottisen virityksen vuoksi. Valtosen kanssa kappale ehdittiin jo laulaa studiossa valmiiksi, mutta esitys hylättiin, koska Valtosen ja Mustajärven äänet kuulostivat liian samankaltaisilta. Singlen kappaleet olivat mukana myös samana vuonna julkaistulla Ikurin turbiini -albumilla. == Kappaleet == # Emmanuelle (säv. Pierre Bachelet, san. Herve Roy, suom. san. Tarleena Sammalkorpi) # Sydän syrjällään (alkup. Something's Gotten Hold of My Heart, säv. Roger Cook, san. Roger Greenaway, suom. san. Juice Leskinen) == Muusikot == * Pate Mustajärvi – laulu * Aku Syrjä – rummut * Juuso Nordlund – basso * Safka Pekkonen – koskettimet * Nipa Niilola – kitara \+ * Sakari Kuosmanen – laulu (kappaleessa ”Sydän syrjällään”) == Lähteet == * Popedan viralliset sivut (Historia, vuodet 1989-2003) Luokka:Pate Mustajärven kappaleet Luokka:Vuoden 1995 kappaleet
Penžinan piiri

Penžinan piiri () on kunnallinen itsehallintoalue Kamtšatkan aluepiirin Korjakian piirikunnassa Venäjällä. Vuonna 1926 perustetun piirin pinta-ala on 116 086 neliökilometriä. Asukkaita on 2 500 henkeä (vuonna 2009). Penžinan piiri sijaitsee Ohotanmeren pohjukassa Penžinanlahden ympärillä. Pohjoisessa se rajoittuu Tšukotkan autonomiseen piirikuntaan, idässä Kamtšatkan aluepiirin Oljutorin ja etelässä Karagan piiriin. Piiriin kuuluu viisi maalaiskuntaa (kylää): Ajanka, Kamenskoje, Manily, Slautnoje ja Talovka. Hallinnollinen keskus on Penžinajoen alajuoksulla sijaitseva Kamenskojen kylä. Asutuskeskuksia on yhteensä seitsemän. Pohjoiset alkuperäiskansat muodostavat kaksi kolmasosaa piirin väestöstä. Vuonna 2007 korjakkeja oli noin 1 300, evenejä 350 ja tšuktšeja 140 henkeä. Perinteisiä elinkeinoja ovat poronhoito, metsästys, kalastus ja keräilytalous. Kamenskojessa toimii kotiseutumuseo. Paikallislehtenä ilmestyy Poljarnaja zvezda (”Pohjantähti”). Seudulla sijaitsee Belajajoen luonnonsuojelualue. ==Lähteet== ==Aiheesta muualla== * Penžinan piirin sivusto * Epävirallinen Penžinan piirille omistettu sivusto * Penžinan piiri Kamtšatkan aluepiirin sivustolla Luokka:Kamtšatkan aluepiirin piirit
Matti Korhonen (pesäpalloilija)

Matti Korhonen (s. 6. kesäkuuta 1990) on oululainen toisen polven pesäpalloilija. Korhonen teki ensiesiintymisensä Oulun Lipon edustusjoukkueessa 16-vuotiaana 2007, jolloin hän löi 2+21 juoksua. Seuraavan kauden hän pelasi pääasiassa Lipon farmiseura Muhoksen Pallo-Salamissa. Vuonna 2009 hän toimi Lipon jokerilyöjänä, ja sijoittui runkosarjan lyöjätilastossa kuudenneksi lyötyään yhden kunnarin ja 35 tavallista juoksua. Vuodelle 2013 Korhonen siirtyi Pattijoen Urheilijoiden riveihin. Matti Korhosen isä Jarmo Korhonen pelasi Lipossa 16 kautta 1980–1990-luvuilla. Hän voitti suomenmestaruuden ja sijoittui usealla kaudella lyöjätilaston kärkisijoille. Matin pikkuveli Antti Korhonen pelaa myös Pattijoen Urheilijoissa. Kaudeksi 2011 Matti siirtyi Kankaanpään Mailaan. == Lähteet == Luokka:Suomalaiset pesäpalloilijat Luokka:Vuonna 1990 syntyneet Luokka:Elävät henkilöt
Bonaldo Giaiotti

Bonaldo Giaiotti (25. joulukuuta 1932 Ziracco, Udine – 11. kesäkuuta 2018Addio a Bonaldo Giaiotti ) oli italialainen oopperalaulaja, äänialaltaan basso. Giaiotti debytoi Milanon Teatro Nuovossa vuonna 1957, ja Amerikan-debyyttinsä hän teki vuonna 1959 Cincinnatissa. Metropolitan-oopperassa hän esiintyi ensi kertaa 24. lokakuuta 1960, ja siellä hän viettikin neljännesvuosisadan.Bonaldo Giaiotti – Biography == Lähteet == == Aiheesta muualla == * Viralliset sivut , Luokka:Italialaiset oopperalaulajat Luokka:Bassot Luokka:Vuonna 1932 syntyneet Luokka:Vuonna 2018 kuolleet
P. V. Narasimha Rao

Pamulaparthi Venkata Narasimha Rao (; 28. kesäkuuta 1921 – 23. joulukuuta 2004) yleisesti P. V. Narasimha Rao, oli kymmenes Intian pääministeri. Prime Ministers of India. Indian PM's official website. Raon kaudella Intian taloudessa käynnistettiin suuria uudistuksia, jotka ovat tehneet Intiasta yhden nopeimmin kasvavista talouksista maailmassa. Valtionyhtiöitä yksityistettiin ja talous avattiin vapaakaupalle, joka pelasti konkurssin partaalla olleen valtion romahtamiselta. India's Pathway through Financial Crisis . Arunabha Ghosh. Global Economic Governance Programme. Raoa on kutsuttu myös talousuudistusten isäksi.Father of Indian Economic Reforms. VOA News Raoa syytettiin kahteen otteeseen korruptiosta, mutta kummallakin kerralla hänet vapautettiin syytteistä.Rao acquitted in Lakhubhai Pathak case . The Hindu. Rao kuoli sydäninfarktiin New Delhissä 2004. Hänet polttohaudattiin Hyderabadissa.Narasimha Rao cremated ==Lähteet== == Aiheesta muualla == Luokka:Intian pääministerit Luokka:Andhra Pradeshin pääministerit Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1921 syntyneet Luokka:Vuonna 2004 kuolleet
Nertšinski Zavodin piiri

Nertšinski Zavodin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 9 700 neliökilometriä. Asukkaita on 11 800 henkeä (vuonna 2009). Nertšinski Zavodin piiri sijaitsee Taka-Baikalian aluepiirin kaakkoisosassa. Pohjoisessa ja idässä Argun-joki erottaa sen Kiinasta. Etelässä se rajoittuu Taka-Baikalian Kalgan ja lännessä Gazimurski Zavodin piireihin. Piiriin kuuluu 15 maalaiskuntaa: Argunsk, Bolšoi Zerentui, Buldurui, Georgijevka, Gorbunovka, Gornyi Zerentui, Išaga, Ivanovka, Javlenka, Mihailovka, Nertšinski Zavod, Olotši, Širokaja, Tšašino-Ildikan ja Urovskije Kljutši. Hallinnollinen keskus on Nertšinski Zavodin kylä. Asutuskeskuksia on yhteensä 24. Nertšinski Zavodista on maantieyhteys aluepiirin pääkaupunkiin Tšitaan, jonne on matkaa 658 kilometriä. Lentokenttä suljettiin 1990-luvulla. Seudun kehitykseen ovat vaikuttaneet 1700-luvulla syntynyt Nertšinskin pakkotyövankila, sen yhteydessa harjoitettu kaivostoiminta sekä vuonna 1851 perustetut Itä-Siperian kasakkajoukot. Kaivostoiminta loppui 1990-luvulla, mutta sen uudelleen aloittamista valmistellaan. Piirissä harjoitetaan metsänhankintaa ja maataloustuotteiden jalostusta. Maatalous on erikoistunut lampaanhoitoon, lihan ja maidon tuotantoon sekä viljanviljelyyn. Nähtävyyksiä ovat mm. Gornyi Zerentuin pakkotyövankila ja Donon petroglyfit. Paikallislehtenä ilmestyy Sovetskoje Priargunje. ==Lähteet== ==Aiheesta muualla== * Nertšinski Zavodin piiri Taka-Baikalian tietosanakirjassa *
Clarisse Berggårdh

Clarisse Berggårdh (s. 1967) on Pohjoisranta BCW:n toimitusjohtaja marraskuusta 2016. Sitä ennen hän työskenteli mediatoimisto IUM Finlandin toimitusjohtajana. Hän oli Sanoma-konserniin kuuluvan aikakauslehtikustantaja Sanoma Magazines Finlandin toimitusjohtaja helmikuun 2010 alusta toukokuuhun 2013. Berggårdh oli Sanoma Magazines Finlandin palveluksessa vuodesta 2006 lähtien. == Lähteet == Luokka:Suomalaiset yritysjohtajat Luokka:Vuonna 1967 syntyneet Luokka:Elävät henkilöt
NrII

NrII, jonka nykyinen Pääkaupunkiseudun Kaupunkiliikenteen käyttämä tunnus on MLNRV II, on Helsingin raitioliikenteessä käytössä oleva raitiovaunumalli. Vaunuja valmisti Valmet 42 kappaletta vuosina 1983–1987, ja niillä on HKL:n numerot 71–112. Vaunut ovat 8-akselisia ja tyristorisäätöisiä, ja ne on varustettu kahdella 156 kilowatin Strömberg GHCU/H6232 -moottorilla. Suurin osa NrII-sarjan raitiovaunuista sai alun perin puna-harmaan värityksen, mutta ne maalattiin perinteisiin vihreä-keltaisiin väreihin vuosina 1986–1995. Vaunuihin on tehty vuosien varrella lukuisia ulkonäköön ja sisustukseen vaikuttaneita muutoksia. Kolmeen vaunuista asennettiin vuonna 2005 uusi lippamallinen linjakilpi keulaan, ja samalla tuulilasia madallettiin, mutta tätä kokeilua ei laajennettu muihin vaunuihin, ja lippamalli on poistettu kaikista kokeilussa olleista vaunuista. Alkuvuodesta 2025 vaunu 82 muutettiin pikaraitiolinjan 15 huoltovaunuksi. Vaunun ikkunat peitettiin, maalattiin keltaiseksi ja välipala poistettiin. == Muutos MLNRV-vaunuiksi == Vuonna 2006 vaunuun 80 lisättiin kokeiluna matalalattiainen väliosa, ja vuosina 2008–2011 väliosa asennettiin kaikkiin NrII-vaunuihin, jolloin myös tunnus muutettiin MLNRV2:ksi. Muutostöissä vaunun kokonaispituus kasvoi 20,1 metristä 26,5 metriin ja paino 27,2 tonnista 33,5 tonniin. Istumapaikkojen määrä nousi 40:stä 49:ään. Moottorin tehoa nostettiin samalla 130 kilowatista 156 kilowattiin. == Katso myös == * NrI * Artic * Variotram ==Lähteet== * *http://www.raitio.org/ratikat/helsinki/hkl/hklnr2/hklnr2.htm === Viitteet === == Aiheesta muualla == Luokka:Helsingin raitiotiekalusto
Kalgan piiri

Kalgan piiri () on kunnallinen itsehallintoalue Taka-Baikalian aluepiirissä Venäjällä. Vuonna 1942 perustetun piirin pinta-ala on 2 900 neliökilometriä. Asukkaita on 9 900 henkeä (vuonna 2009). Kalgan piiri sijaitsee Taka-Baikalian aluepiirin kaakkoisosassa. Pohjoisessa se rajoittuu Gazimurski Zavodin ja Nertšinski Zavodin piireihin, idässä Argun-jokeen ja Kiinaan, etelässä Priargunskin piiriin ja lännessä Aleksandrovski Zavodin piiriin. Piiriin kuuluu Kadajan kaupunkimainen taajama ja 10 maalaiskuntaa: Bura, Dono, Kalga, Kozlovo, Nižni Kalgukan, Šivija, Srednjaja Borzja, Tšingiltui, Tšuprovo ja Verhni Kalgukan. Hallinnollinen keskus on Kalgan kylä. Asutuskeskuksia on yhteensä 13. Kalgasta on maantieyhteys aluepiirin pääkaupunkiin Tšitaan, jonne on matkaa 581 kilometriä. Lentokenttä suljettiin vuonna 2001. Seudun pääelinkeino on maatalous, joka on erikoistunut lampaiden kasvatukseen ja viljanviljelyyn. 1990-luvulla lakannut kaivostoiminta on elpymässä. Lisäksi harjoitetaan maataloustuotteiden jalostusta. Nähtävyyksiin kuuluu 1800-luvun puolivälissä rakennettu pyhän Nikolaoksen kirkko Donon kylässä. Paikallislehtenä ilmestyy Rodnaja zemlja (”Kotiseutu”). ==Lähteet== ==Aiheesta muualla== * Kalgan piiri Taka-Baikalian tietosanakirjassa *
Wilford Brimley

Anthony Wilford Brimley (27. syyskuuta 1934 Salt Lake City, Utah – 1. elokuuta 2020 St. George, Utah) oli yhdysvaltalainen näyttelijä. Hän esiintyi sivuosissa kunnes tuli tunnetuksi 1980-luvulla esiinnyttyään elokuvissa kuten Cocoon – nuoruudenlähde ja The Thing – ”se” jostakin. == Ura == Ennen näyttelijäksi ryhtymistään Brimley työskenteli useissa eri töissä, muun muassa apulaisena rancheillä, seppänä ja Howard Hughesin henkivartijana. Hän sai 1960-luvulla töitä stunttimiehenä ja tutustui tänä aikana näyttelijä Robert Duvalliin, joka rohkaisi Brimleyä näyttelemään. Vuonna 1969 hän teki ensimmäisen oikean roolinsa, sivuosan elokuvassa Kova kuin kivi. Hän esiintyi 1970-luvulla sivuosissa lännenelokuvissa ja -sarjoissa ennen läpimurtoaan 1980-luvulla. Brimleyn ura lähti nousuun hänen esitettyään Benjamin Luckettia Ron Howardin elokuvassa Cocoon – nuoruudenlähde (1985). Tämän jälkeen hän esiintyi muun muassa Gus Witherspoonina televisiosarjassa Our House, jota esitettiin vuosina 1986–1988. 1980-luvulla hän alkoi myös tulla tunnetuksi esiinnyttyään Quakerin puuromainoksissa. 1990-luvulla hän esiintyi muun muassa Tom Cruisen tähdittämässä elokuvassa Firma (1993). Brimley sairasti diabetestä ja toimi puhemiehenä diabetestietoisuuden nostamiseksi. Hän on esiintynyt yhdysvaltalaisen lääkeyhtiö Liberty Medicalin mainoksissa. American Diabetes Association palkitsi hänet elämäntyöpalkinnolla vuonna 2008. 85-vuotias Brimley kuoli 1. elokuuta 2020 sairastettuaan munuaissairautta kahden kuukauden ajan. == Lähteet == Luokka:Yhdysvaltalaiset näyttelijät Luokka:Vuonna 1934 syntyneet Luokka:Vuonna 2020 kuolleet
Dora Honnywill

Dora (Neve-)Honnywill (17. joulukuuta 1870 Benenden, Kent – 18. maaliskuuta 1959) oli brittiläinen jousiampuja. Hän sijoittui viidenneksi naisten jousiammunnassa vuoden 1908 kesäolympialaisissa Lontoossa 587:llä pisteellä.Dora Honnywill Biography and Olympic Results Kultaa voittanut Sybil Newall sai 688 pistettä.Sybil Newall Biography and Olympic Results == Lähteet == Luokka:Brittiläiset jousiampujat Luokka:Vuonna 1870 syntyneet Luokka:Vuonna 1959 kuolleet
Aleksandrovski Zavodin piiri

Aleksandrovski Zavodin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 7 100 neliökilometriä. Asukkaita on 9 500 henkeä (vuonna 2009). Aleksandrovski Zavodin piiri sijaitsee Taka-Baikalian kaakkoisosassa. Pohjoisessa se rajoittuu Šelopuginon ja Gazimurski Zavodin piireihin, idässä Kalgan piiriin, kaakossa Priargunskin piiriin, etelässä Krasnokamenskin piirin sekä lännessä Borzjan ja Balein piireihin. Piiriin kuuluu 19 maalaiskuntaa: Aleksandrovski Zavod, Bohto, Butuntai, Krasnojarovo, Kutugai, Kuznetsovo, Manketšur, Mankovo, Mulino, Nikolajevka, Novyi Aktaui, Onon-Borzja, Pervyi Kokui, Šara, Šarantša, Savvo-Borzja, Tšindagatai, Vasiljevski Hutor ja Vtoroi Kokui. Hallinnollinen keskus on Aleksandrovski Zavodin kylä. Asutuskeskuksia on yhteensä 27. Aleksandrovski Zavodista on maantieyhteys Borzjaan ja aluepiiriin pääkaupunkiin Tšitaan, jonne on matkaa 510 kilometriä. Lentokenttä suljettiin 1990-luvun alussa. 1990-luvulle saakka piirin talous perustui kaivosteollisuuteen. Nykyään tärkein elinkeino on maatalous, joka on erikoistunut viljan, perunan ja vihannesten viljelyyn. Lisäksi harjoitetaan puunhankintaa. Nähtävyyksiin kuuluvat Aktauin pakkotyövankilan jäänteet. Paikallislehtenä ilmestyy Zarja (”Aamunkoitto”). ==Lähteet== ==Aiheesta muualla== * Aleksandrovski Zavodin piiri Taka-Baikalian tietosanakirjassa *
Nurfitriyana Saiman

Nurfitriyana Saiman-Lantang (s. 7. maaliskuuta 1962 Jakarta) on indonesialainen jousiampuja, joka kuului hopeaa saaneeseen joukkueeseen vuoden 1988 kesäolympialaisissa Soulissa. Hän kilpaili kesäolympialaisissa myös vuosina 1992 Barcelonassa ja 1996 Atlantassa. Joka kerralla hän osallistui sekä yksilö- että joukkuekilpailuun.Nurfitriyana Saiman-Lantang Biography and Olympic Results == Lähteet == Luokka:Indonesialaiset jousiampujat Luokka:Indonesialaiset olympiamitalistit Luokka:Vuonna 1962 syntyneet Luokka:Elävät henkilöt
M777 (haupitsi)

M777 haupitsi on brittiläisen Vickers Shipbuilding and Engineering Ltd:n kehittämä haupitsi, joka on suunniteltu pääsääntöisesti Yhdysvaltojen maavoimien ja merijalkaväen käyttöön. Kaliiberiltaan 155 millimetrisen tykin valmistaja on BAE Systems. Aseen on ollut tarkoitus korvata kokonaan yhdysvaltalaisten joukkojen käyttämä M198 haupitsi lähivuosina. Ensimmäiset 18 tykkiä toimitettiin Yhdysvaltain maavoimille lokakuussa 2006. Yli 400 tykkiä toimitettiin maavoimille ja merijalkaväelle elokuuhun 2008 mennessä. M777 on jo ollut kenttäkäytössä, ja sitä on käytetty taisteluissa Afganistanissa ja Irakissa. Lokakuuhun 2017 mennessä Yhdysvaltain maavoimien ja merijalkaväen käytössä olevien M777-tykkien määrä oli noussut jo noin tuhanteen. Ukrainan käyttöön on luvattu toimittaa 90 M777 haupitsia ja ensimmäiset ovat saapuneet maahan 8. toukokuuta 2022. M777 haupitsin merkittävä etu verrattuna tykin edeltäjiin on sen keveys. Tykki painaa ainoastaan 3 175 kiloa, mikä on noin puolet verrattuna esimerkiksi M198 haupitsin painoon. M777:n keveys perustuu sen rakenteseen, jossa on käytetty materiaalina runsaasti kevyttä titaania. M777 haupitsissa voidaan käyttää ammuksina tavallisten kranaattien lisäksi GPS-ohjattavia M982 Excalibur -kranaatteja, joilla saavutetaan jopa 40 kilometrin kantama ja noin 10 metrin osumatarkkuus. Tarvittaessa tykillä voidaan ampua hetkellisesti jopa viisi laukausta minuutissa. ==Käyttäjävaltiot== * * * * * * ==Lähteet== ==Aiheesta muualla== *M777 Portee. 155 mm howitzer (military- today.com) Luokka:Haupitsit Luokka:Yhdysvaltain asevoimien kalusto
Jerusalemin kokous

Jerusalemin kokous eli Jerusalemin konsiili oli Jerusalemissa noin vuonna 48-50 järjestetty apostolinen kokous, jossa käsiteltiin pakanakristittyjen ja juutalaiskristittyjen välistä kiistaa. Kokous mainitaan Apostolien teoissa sen luvussa 15 sekä siihen viitataan Paavalin kirjeessä galatalaisille. ==Aiheet== Kokous järjestettiin, koska alkuseurakunnassa oli kiistaa niiden välillä, jotka uskoivat, että kristittyjen tulisi noudattaa juutalaista lakia, ja niiden, joiden mielestä ei tarvinnut. Viimeksi mainittua kantaa edusti muun muassa Paavali. Yksi keskeisistä kysymyksistä oli se, pitääkö kristityiksi kääntyvät ympärileikkauttaa. Kokouksessa voitti Paavalin kanta ja sen päätteeksi Paavalin ja Barnabaksen mukaan laitettiin Jerusalemin kirje, jonka Apostolien tekojen kirjoittaja on liittänyt osaksi kirjoitustaan. Kirjeessä Galatalaisille Paavali välittää oman tulkintansa kokouksesta. Hän yhdistää sen skismaan, joka oli tapahtunut Antiokiassa seurakunnan johtomiesten ja Pietarin kieltäydyttyä syömästä yhdessä ympärileikkaamattomien kanssa. Tätä edeltävässä selostuksessa Paavali kertoo siitä, miten osa seurakunnan jäsenistä olivat vaatineet ympärileikkausta leikkaamattomille. Saamansa näky-kokemuksen johdosta, Paavali, Barnabas ja Titus olivat menneet Jerusalemiin, missä Paavali mainitsee puolustaneensa Titusta. Tapaamisen päätteeksi seurakunnan pylväät jakoivat lähetystyön roolit Paavalin ja Pietarin kesken niin, että Paavalin oli määrä mennä vieraiden kansojen keskuuteen ja Pietarin puolestaan diaspora-juutalaisten keskuuteen.Gal. 2:1-14 Eri aikoina osa tutkijoista ovat epäilleet sitä, että onko Jerusalemin kokousta koskaan pidetty, sillä Apostolien tekojen ja Galatalaiskirjeen kuvaukset eroavat tulkinnoissaan ja yksityiskohdissaan toisistaan. Nykyisin suurin osa kuitenkin pitää kokousta autenttisena muun muassa siksi, että Paavali viittaa Jerusalemin kokoukseen Galatalaiskirjeessään. == Lähteet == Luokka:Kirkkohistoria
Karolina Šprem

Karolina Šprem (s. 25. lokakuuta 1984 Varaždin) on kroatialainen tennispelaaja, joka aloitti ammattilaisuransa vuonna 2001. Hänen korkein listasijoituksensa on ollut kaksinpelissä 17. (11. lokakuuta 2004) ja nelinpelissä 182. (8. toukokuuta 2006). Šprem kilpaili naisten kaksin- ja nelinpelissä vuoden 2004 kesäolympialaisissa Ateenassa.Karolina Šprem Biography and Olympic Results == Lähteet == == Aiheesta muualla == * * Luokka:Kroatialaiset tennispelaajat Luokka:Vuonna 1984 syntyneet Luokka:Elävät henkilöt
Komlavi Loglo

Komlavi Loglo (s. 30. joulukuuta 1984 Badougbe) on vuonna 2003 ammattilaisuransa aloittanut togolainen tennispelaaja.ATP World Tour Hänen korkein listasijoituksensa on ollut kaksinpelissä 316. ja nelinpelissä 235.ITF Tennis Hän kilpaili miesten kaksinpelissä vuoden 2008 kesäolympialaisissa Pekingissä.Komlavi Loglo Biography and Olympic Results == Lähteet == Luokka:Togolaiset tennispelaajat Luokka:Vuonna 1984 syntyneet Luokka:Elävät henkilöt
General Tire

The General Tire and Rubber Company on yhdysvaltalainen vuonna 1915 perustettu ajoneuvojen rengasvalmistaja. Sen on omistanut vuodesta 1987 alkaen Continental AG. General Tire on rengasvalmistuksen ohella toiminut myös muilla toimialoilla. Radioasemia se omisti vuodesta 1940 alkaen ja vuonna 1953 se hankki omistukseensa Mutual Broadcasting Systemin, josta se luopui viisi vuotta myöhemmin. RKO Picturesin General Tire osti vuonna 1955 Howard Hughesilta 25 miljoonan dollarin kauppahinnalla. Lisäksi yrityksellä oli liiketoimintaa muun muassa puolustusväline-, kemian- ja muoviteollisuuden aloilla. Vuonna 1984 General Tiren uudelleenorganisoinnissa sen omistajaksi tuli vastaperustettu holdingyhtiö GenCorp, ja yrityksen eri toimialat siirrettiin omiin tytäryhtiöihinsä. Rengasliiketoiminnasta vastasi General Tire, teollisuustuotannosta DiversiTech General, RKO Generalille kuului radio- ja televisiotoiminta, RKO:lle siirtyivät muun muassa RKO Hotels ja RKO Pictures ja ilmailu- ja puolustusvälinetoimialoista vastasi Aerojet General. GenCorp teki päätöksen General Tiren myynnistä, jouduttuaan yritysvaltausyrityksen kohteeksi maaliskuussa 1987. Saman vuoden heinäkuussa GenCorp ja saksalainen Continental solmivat kaupan, joka sisälsi General Tiren koti- ja ulkomaantoiminnot. Kauppahinta oli 628 miljoonaa Yhdysvaltain dollaria ja se astui voimaan 20. lokakuuta 1987. ==Lähteet== ==Aiheesta muualla== * General Tiren kotisivut * General Tire Suomen kotisivut Luokka:Yhdysvaltalaiset yritykset Luokka:Rengasvalmistajat
Live Santa Monica ’72

Live Santa Monica ’72 on David Bowien kesäkuussa 2008 julkaistu livealbumi vuoden 1972 Santa Monican konsertista. Se on vuonna 1994 julkaistun Santa Monica '72 -bootlegin virallinen julkaisu. == Kappaleet == Kaikki kappaleet kirjoittanut David Bowie, ellei toisin mainita. # # # # # # # # # # # # # # # # # == Kokoonpano == * David Bowie – kitara, laulu * Mick Ronson – soolokitara, bassokitara, laulu * Trevor Bolder – basso * Mick ”Woody” Woodmansey – rummut * Mike Garson – kosketinsoittimet == Lähteet == Luokka:Vuoden 2008 konserttitallenteet Luokka:David Bowien albumit
Loni Anderson

Loni Kaye Anderson (s. 5. elokuuta 1945 Saint Paul, Minnesota) on yhdysvaltalainen näyttelijä. Aikaisemmin teatterissa ja mainoksissa näytellyt Anderson muutti Hollywoodiin vuonna 1975, jossa hän kolme vuotta myöhemmin sai rooliin tilannekomediasarjassa WKRP in Cincinnati. Sarja päättyi neljän esityskauden jälkeen, jonka jälkeen Anderson näytteli muun muassa televisiosarjoissa Partners in Crime (1984), Easy Street (1986), Nurses (1993–1994) ja The Mullets (2003–2004). Anderson on esiintynyt lukuisissa televisioelokuvissa, muun muassa Jayne Mansfieldin ja Thelma Toddin elämäkerroissa. == Yksityiselämä == Anderson ollut neljästi avioliitossa. Hänen kolmas aviomiehensä oli näyttelijä Burt Reynolds, jonka hän tapasi elokuvan Paalupaikka Stroker kuvauksissa. Avioliitto päättyi eroon vuonna 1994. Muut aviomiehet ovat Bruce Hasselberg (1964–1966), Ross Bickell (1973–1981) ja muusikko Bob Flick (2008–). == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1945 syntyneet Luokka:Elävät henkilöt
Vivi Munsterhjelm

Vivi Munsterhjelm (o.s. Dahlberg), Vivi Dahlberg-Munsterhjelm (1871–1950) oli suomalainen taidemaalari, joka kävi Turun piirustuskoulua vuosina 1889–1894Willner-Rönnholm, s. 107 ja sai ainoan toukokuussa 1892 jaetun Ekmanin stipendinWillner-Rönnholm, s. 108. Hän avioitui 1899 maalari Ali Munsterhjelmin kanssa. Avioparilla oli kaksi poikaa, Åke s. 1900 ja Erik s. 1905. Hän hoiti myöhemmin lyhytaikaisia opettajien sijaisuuksia Turun piirustuskoulussa vuosina 1908–1913Willner-Rönnholm, s. 241. ==Lähteet== *Margareta Willner-Rönnholm, Taidekoulun arkea ja unelmia, Turun Piirustuskoulu 1830–1981, Turun maakuntamuseo – Turun Taidemuseo 1996. ISBN 951-595-025-2 ===Viitteet=== Luokka:Suomalaiset taidemaalarit Luokka:Vuonna 1871 syntyneet Luokka:Vuonna 1950 kuolleet